**SKUODO RAJONO SAVIVALDYBĖS TARYBA**

**SPRENDIMAS**

**DĖL SKUODO RAJONO SAVIVALDYBĖS TARYBOS 2024 M. KOVO 28 D. SPRENDIMO NR. T9-64 „DĖL SKUODO RAJONO SAVIVALDYBĖS PETICIJŲ KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2025 m. lapkričio 12 d. Nr. T10-229

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos peticijų konstitucinio įstatymo 4 straipsnio 4 dalimi, Skuodo rajono savivaldybės tarybos 2024 m. gegužės 30 d. sprendimu Nr. T9-100 „Dėl Skuodo rajono savivaldybės tarybos veiklos reglamento patvirtinimo“ patvirtinto Skuodo rajono savivaldybės tarybos veiklos reglamento 132 punktu, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2024 m. kovo 28 d. sprendimą Nr. T9-64 „Dėl Skuodo rajono savivaldybės peticijų komisijos sudarymo ir jos nuostatų patvirtinimo“:

1.1. Pakeisti 1.3.2 papunktį ir išdėstyti jį taip:

„1.3.2. Renata Girdenė, Skuodo rajono savivaldybės administracijos Teisės, personalo ir dokumentų valdymo skyriaus vedėjo pavaduotoja;“

1.2. Pakeisti 1.3.3 papunktį ir išdėstyti jį taip:

„1.3.3. Diana Samoškienė, Teisės, personalo ir dokumentų valdymo skyriaus vyriausioji specialistė.“.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Dalia Sadauskienė, tel. +370  601 12 428