PATVIRTINTA

Skuodo rajono savivaldybės tarybos

2025 m. lapkričio 17 d. sprendimu Nr. T10-233

**SKUODO PRANCIŠKAUS ŽADEIKIO GIMNAZIJOS**

**NUOSTATAI**

**I. BENDROSIOS NUOSTATOS**

1. Skuodo Pranciškaus Žadeikio gimnazijos nuostatai (toliau – Nuostatai) reglamentuoja Skuodo Pranciškaus Žadeikio gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšas, jų naudojimo tvarką, finansinės veiklos kontrolę ir Gimnazijos veiklos priežiūrą, reorganizavimo, likvidavimo ar pertvarkymo tvarką.

2. Gimnazijos oficialusis pavadinimas – Skuodo Pranciškaus Žadeikio gimnazija, trumpasis pavadinimas – Pranciškaus Žadeikio gimnazija. Gimnazija įregistruota Juridinių asmenų registre 1994-10-18, juridinio asmens kodas – 195175171.

3. Gimnazijos įsteigimo data – 1918-11-07, atkurta 1999-09-01 Skuodo rajono savivaldybės tarybos 1999-08-26 sprendimu Nr. 47:

3.1. 1949 m. išleista paskutinė „senosios“ gimnazijos laida;

3.2. 1950 m. pavadinta Skuodo vidurine mokykla;

3.3. 1975 m. pavadinta Skuodo 1-ąja vidurine mokykla;

3.4. 1992 m. vidurinei mokyklai suteiktas gimnazijos įkūrėjo kanauninko, Skuodo dekano, rašytojo, švietėjo Pranciškaus Žadeikio vardas;

3.5. 1999 m. mokyklai suteiktas Gimnazijos statusas.

4. Gimnazijos teisinė forma – biudžetinė įstaiga.

5. Gimnazijos priklausomybė – savivaldybės mokykla.

6. Savininko teises ir pareigas įgyvendina Skuodo rajono savivaldybės (toliau – Savivaldybės) meras, išskyrus tas savininko teises ir pareigas, kurios yra priskirtos išimtinei Savivaldybės tarybos kompetencijai. Savininko teises ir pareigas įgyvendinančios institucijos kompetenciją nustato Lietuvos Respublikos biudžetinių įstaigų įstatymas, Lietuvos Respublikos vietos savivaldos įstatymas.

7. Gimnazijos buveinė – Vytauto g. 14, LT-98123 Skuodas.

8. Mokyklos grupė – bendrojo ugdymo mokykla.

9. Mokyklos tipas – gimnazija.

10. Pagrindinė paskirtis – gimnazijos tipo gimnazija.

11. Mokymo kalba – lietuvių.

12. Mokymosi formos – grupinio (kasdieniu ir (ar) nuotoliniu ugdymo proceso organizavimo būdais), pavienio (individualiu, savarankišku ir (ar) nuotoliniu ugdymo proceso organizavimo būdais bei ugdymosi šeimoje mokymo proceso organizavimo būdu).

13. Gimnazija vykdo pagrindinio išsilavinimo antros dalies, vidurinio ugdymo, neformaliojo vaikų švietimo programas.

14. Gimnazija išduoda pagrindinio išsilavinimo pažymėjimus, pagrindinio ugdymo pasiekimų pažymėjimus, vidurinio ugdymo pasiekimų pažymėjimus ir brandos atestatus bei jų priedus, pagrindinio ugdymo pasiekimų pažymėjimus, vidurinio ugdymo pasiekimų pažymėjimus, mokymosi pasiekimų pažymėjimus, pažymas.

15. Gimnazija yra viešas juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo, mokslo ir sporto ministro (toliau – Ministro) įsakymais, Savivaldybės mero potvarkiais, Savivaldybės administracijos direktoriaus įsakymais, kitais teisės aktais ir šiais Nuostatais.

**II. GIMNAZIJOS VEIKLOS SRITIS IR RŪŠYS, TIKSLAI, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

16. Pagrindinė veiklos sritis – švietimas.

17. Gimnazijos veiklos rūšys:

17.1. pagrindinė veiklos rūšis – bendrasis pagrindinis ir vidurinis ugdymas;

17.2. kitos veiklos rūšys:

17.2.1. sportinis ir rekreacinis švietimas;

17.2.2. kultūrinis švietimas;

17.2.3. kitas, niekur kitur nepriskirtas, švietimas;

17.2.4. niekur kitur nepriskirta su švietimu susijusių paslaugų veikla;

17.2.5. maisto ir gėrimų tiekimas pagal sutartį ir kitų maitinimo paslaugų veikla;

17.2.6. kita, niekur kitur nepriskirta, žmonių sveikatos priežiūros veikla;

17.2.7. nuosavo arba nuomojamo nekilnojamojo turto nuoma ir eksploatavimas;

17.2.8. bibliotekų veikla;

17.2.9. archyvų veikla;

17.2.10. kitas spausdinimas;

17.2.11. sporto įrenginių eksploatavimas;

17.2.12. muziejų ir kolekcijų veikla.

18. Gimnazijos veiklos tikslas – plėtoti dvasines, intelektines ir fizines asmens galias, bendrąsias ir esmines dalykines kompetencijas, būtinas tolesniam mokinių mokymuisi, profesinei karjerai ir savarankiškam gyvenimui.

19. Gimnazijos veiklos uždaviniai:

19.1. teikti mokiniams kokybišką pagrindinį ir vidurinį išsilavinimą;

19.2. tenkinti mokinių pažinimo, ugdymo ir saviraiškos poreikius;

19.3. teikti mokiniams reikalingą pagalbą;

19.4. užtikrinti sveiką ir saugią mokymo (si) aplinką.

20. Įgyvendindama pavestus uždavinius, Gimnazija:

20.1. vadovaudamasi Ministro patvirtintomis bendrosiomis programomis, atsižvelgdama į vietos ir Gimnazijos bendruomenės reikmes, mokinių poreikius ir interesus, konkretina ir individualizuoja ugdymo turinį;

20.2. rengia pagrindinio ugdymo antros dalies ir vidurinio ugdymo programas papildančius bei mokinių poreikius tenkinančius šių programų modulius, neformaliojo vaikų švietimo programas;

20.3. vykdo pagrindinio ugdymo pasiekimų patikrinimus ir brandos egzaminus Ministro nustatyta tvarka;

20.4. išduoda mokymosi pasiekimus įteisinančius dokumentus, patvirtinančius bendrojo ugdymo programos arba jos dalies baigimą, įgytą pagrindinį arba vidurinį išsilavinimą, išduodami Ministro nustatyta tvarka;

20.5. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;

20.6. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo mokinių sveikatos priežiūrą, profesinį orientavimą bei minimalios priežiūros priemones;

20.7. organizuoja tėvų (globėjų, rūpintojų) pageidavimu jų mokamas papildomas paslaugas (klubus, kursus, būrelius, stovyklas, ekskursijas ir kita) teisės aktų nustatyta tvarka;

20.8. sudaro sąlygas darbuotojams profesiškai tobulėti;

20.9. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;

20.10. kuria ugdymo turinio reikalavimams įgyvendinti reikiamą materialinę bazę vadovaudamasi Ministro patvirtintais Švietimo aprūpinimo standartais;

20.11. organizuoja mokinių maitinimą Gimnazijoje, pavėžėjimą į Gimnaziją ir atgal;

20.12. viešai skelbia informaciją apie Gimnazijos veiklą Ministro nustatyta tvarka;

20.13. kuria Gimnaziją kaip vietos bendruomenės židinį;

20.14. atlieka Gimnazijos veiklos kokybės įsivertinimą;

20.15. bibliotekos ir skaityklos darbą organizuoja pagal mokinių, mokytojų ir tėvų poreikius;

20.16. atlieka kitas įstatymų ir kitų teisės aktų nustatytas funkcijas.

**III. GIMNAZIJOS TEISĖS IR PAREIGOS**

21. Gimnazija, įgyvendindama jai pavestus tikslus ir uždavinius, atlikdama jai priskirtas funkcijas, turi teisę:

21.1. parinkti mokymo (si) metodus ir mokymo (si) veiklos būdus;

21.2. kurti naujus mokymo ir mokymosi metodus, užtikrinančius kokybišką išsilavinimą;

21.3. bendradarbiauti su savo veiklai įtakos turinčiais fiziniais ir juridiniais asmenimis;

21.4. vykdyti šalies ir tarptautinius projektus, organizuoti vaikų vasaros poilsio stovyklas, rengti ir įgyvendinti sveikatos stiprinimo programas, inicijuoti, vykdyti ir dalyvauti šalies ir tarptautiniuose projektuose;

21.5. stoti ir jungtis į asociacijas bei organizacijas, dalyvauti jų veikloje;

21.6. gauti paramą Lietuvos Respublikos labdaros ir paramos įstatymo nustatyta tvarka;

21.7. vykdyti neformaliojo švietimo programas;

21.8. teikti švietimo pagalbą;

21.9. naudotis kitomis teisės aktų suteiktomis teisėmis.

22. Gimnazija privalo:

22.1. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

22.2. užtikrinti kokybišką ugdymo, neformaliojo švietimo programų vykdymą;

22.3. užtikrinti atvirumą vietos bendruomenei, viešai skelbti informaciją apie Gimnazijos veiklą;

22.4. užtikrinti mokymo sutarties sudarymą, sutartų įsipareigojimų vykdymą;

22.5. užtikrinti veiksmingą vaiko minimalios priežiūros priemonių įgyvendinimą;

22.6. sudaryti higienos normą atitinkančias ugdymo sąlygas;

22.7. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

**IV. GIMNAZIJOS VEIKLOS ORGANIZAVIMAS IR VALDYMAS**

23. Gimnazijos veiklos organizavimo teisinis pagrindas:

23.1. Direktoriaus patvirtintas Gimnazijos strateginis planas, kuriam yra pritarusi Gimnazijos taryba ir Savivaldybės meras arba jo įgaliotas asmuo;

23.2. Gimnazijos metinis veiklos planas, patvirtintas Direktoriaus, kuriam yra pritarusi Gimnazijos taryba;

23.3. Gimnazijos ugdymo planas, kuris yra suderintas su Gimnazijos taryba ir Savivaldybės meruarba jo įgaliotu asmeniu.

24. Gimnazijai vadovauja direktorius (toliau – Direktorius). Direktoriaus pareigybės aprašymą tvirtina, Direktorių viešo konkurso būdu, Ministro nustatyta tvarka, į pareigas penkeriems metams skiria ir iš jų atleidžia, išskyrus atvejus, kai Direktorius be konkurso skiriamas antrai kadencijai, Savivaldybės meras. Direktoriumi gali būti tik nepriekaištingos reputacijos asmuo, kuriam atliktas vadovavimo valstybinei ar savivaldybės švietimo įstaigai kompetencijų vertinimas, atitinkantis Ministro nustatytus reikalavimus, arba, jeigu asmuo vienoje švietimo įstaigoje vadovo pareigas ėjo ne mažiau kaip 10 metų, jam prilygintas vertinimas Ministro nustatyta tvarka, patikrinus jo kompetencijas atlikti pareigybės aprašyme nustatytas funkcijas.

25. Direktorius yra pavaldus Savivaldybės merui ir atskaitingas Savivaldybės tarybai.

26. Pasibaigus Direktoriaus kadencijai, jam sutikus, jo įgaliojimai pratęsiami, iki įvyks viešas konkursas Direktoriaus pareigoms eiti, ir bus paskirtas Direktorius. Direktorius, baigęs penkerių metų kadenciją, turi teisę dalyvauti viešame konkurse Direktoriaus pareigoms eiti.

27. Jeigu su Direktoriumi darbo sutartis nutraukiama, ne vėliau kaip per 10 darbo dienų nuo darbo sutarties nutraukimo dienos skelbiamas viešas konkursas Direktoriaus pareigoms eiti. Savivaldybės meras, priėmęs sprendimą dėl darbo sutarties nutraukimo, paskiria nepriekaištingos reputacijos asmenį laikinai eiti Direktoriaus pareigas.

28. Direktorius, nepasibaigus jo kadencijai, gali būti atšaukiamas iš pareigų tik dėl šių priežasčių:

28.1. asmuo praranda nepriekaištingą reputaciją;

28.2. paaiškėja, kad dalyvaudamas viešame konkurse Direktoriaus pareigoms eiti nuslėpė ar pateikė tikrovės neatitinkančius duomenis, dėl kurių negalėjo būti priimtas į vadovo pareigas.

29. Direktorius atšaukiamas Savivaldybės mero motyvuotu potvarkiu, rašytiniu pranešimu informuojant Direktorių apie galimą jo atšaukimą ir nurodant atšaukimo priežastis bei nurodant jo teisę ne vėliau kaip per 3 darbo dienas nuo pranešimo gavimo dienos pateikti savo argumentuotus paaiškinimus. Sprendimai dėl atšaukimo iš Direktoriaus pareigų tvirtinami Savivaldybės mero potvarkiu. Priėmus motyvuotą sprendimą atšaukti Direktorių iš pareigų, su juo sudaryta darbo sutartis nutraukiama.

30. Direktorius:

30.1. vadovauja Gimnazijos strateginio plano ir metinio veiklos plano, Gimnazijos švietimo programų rengimui, jas tvirtina, vadovauja jų vykdymui;

30.2. telkia Gimnazijos bendruomenę valstybinei švietimo politikai įgyvendinti, Gimnazijos veiklos programai vykdyti;

30.3. teisės aktų nustatyta tvarka skiria ir atleidžia Direktoriaus pavaduotojus, mokytojus, kitus ugdymo procese dalyvaujančius asmenis bei aptarnaujantį personalą, tvirtina jų pareigybės aprašymus, skatina juos, skiria drausmines nuobaudas;

30.4. tvirtina Gimnazijos struktūrą ir pareigybių sąrašą, neviršydamas nustatyto didžiausio leistino pareigybių skaičiaus;

30.5. priima mokinius Savivaldybės tarybos nustatyta tvarka;

30.6. skiria vadybines funkcijas pavaduotojams, sudaro galimybes jiems savarankiškai dirbti, organizuoja reguliarų atsiskaitymą už nuveiktą darbą;

30.7. stebi, analizuoja, vertina Gimnazijos veiklą, ugdymo rezultatus;

30.8. sudaro Vaiko gerovės komisiją, rūpinasi specialiosios pedagoginės psichologinės pagalbos mokiniams teikimu;

30.9. užtikrina ugdymo, mokymo, švietimo programų vykdymą, atvirumą vietos bendruomenei, geros kokybės švietimą;

30.10. organizuoja Gimnazijos darbo tvarkos taisyklių projekto rengimą, svarstymą ir, suderinęs su Gimnazijos taryba, jas tvirtina;

30.11. kartu su Mokytojų ir Gimnazijos tarybomis nustato mokinių pažangos ir pasiekimų vertinimo sistemą, rūpinasi Gimnazijos palankaus mikroklimato kūrimu, puoselėja demokratinius Gimnazijos bendruomenės santykius, užtikrina sprendimų priėmimo skaidrumą;

30.12. užtikrina Mokytojų etikos normų laikymąsi;

30.13. kuria saugią, užkertančią kelią bet kokioms smurto, prievartos apraiškoms bei žalingiems įpročiams, aplinką;

30.14. organizuoja ugdymo pasiekimų patikrinimą teisės aktų nustatyta tvarka;

30.15. inicijuoja Gimnazijos veiklos įsivertinimo vykdymą;

30.16. leidžia įsakymus, kontroliuoja jų vykdymą;

30.17. sudaro teisės aktų nustatytas komisijas, darbo grupes, metodines grupes, metodinę tarybą;

30.18. sudaro Gimnazijos vardu sutartis Gimnazijos funkcijoms atlikti;

30.19. organizuoja Gimnazijos dokumentų saugojimą ir valdymą teisės aktų nustatyta tvarka;

30.20. teisės aktų nustatyta tvarka valdo, naudoja Gimnazijos turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais, užtikrina racionalų ir taupų lėšų ir turto naudojimą, veiksmingą Gimnazijos vidaus kontrolės sistemos funkcionavimą, jos veikimą ir tobulėjimą;

30.21. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

30.22. rūpinasi metodinės veiklos organizavimu, darbuotojų profesiniu tobulėjimu, sudaro sąlygas kelti kvalifikaciją, mokytojams ir kitiems pedagoginiams darbuotojams užtikrina galimybę atestuotis ir organizuoja jų atestaciją Ministro nustatyta tvarka;

30.23. inicijuoja Gimnazijos savivaldos institucijų sudarymą ir skatina jų veiklą;

30.24. plėtoja bendradarbiavimą su mokinių tėvais (globėjais, rūpintojais), organizuoja tėvų pedagoginį švietimą, bendradarbiauja su pagalbą mokiniui, mokytojui, Gimnazijai teikiančiomis įstaigomis;

30.25. organizuoja mokymo sutarčių su mokiniais sudarymą ir atsako už sudarytų sutarčių laikymąsi;

30.26. palaiko ryšius su Valstybės vaiko teisių apsaugos ir įvaikinimo tarnyba, Gimnazijos rėmėjais, vietos bendruomene, inicijuoja socialinės partnerystės tinklo kūrimą;

30.27. atstovauja Gimnazijai kitose institucijose, rūpinasi tarptautiniais Gimnazijos ryšiais;

30.28. kontroliuoja, kaip laikomasi darbo ir civilinės saugos reikalavimų;

30.29. organizuoja informacijos apie Gimnaziją (vykdomas programas, priėmimo sąlygas, mokamas paslaugas, mokytojų kvalifikaciją, Gimnazijos veiklos įsivertinimo rezultatus, Gimnazijos pasiekimus, tradicijas ir pan.) rengimą ir skelbimą;

30.30. tvirtina mokinių elgesio taisykles, nustatančias mokinių teises, pareigas ir atsakomybę;

30.31. imasi priemonių, kad laiku būtų suteikta pagalba mokiniui, kuris patyrė smurtą, prievartą, seksualinį ar kitokio pobūdžio išnaudojimą ir apie tai informuoja suinteresuotas institucijas;

30.32. vykdo kitas teisės aktuose, reglamentuojančiuose biudžetinių įstaigų vadovų kompetenciją, ir Direktoriaus pareigybės aprašyme nustatytas funkcijas.

31. Direktorius atsako už Lietuvos Respublikos įstatymų ir kitų teisės aktų laikymąsi Gimnazijoje, už demokratinį Gimnazijos valdymą, bendruomenės narių informavimą, tinkamą funkcijų atlikimą, nustatytų Gimnazijos tikslų ir uždavinių įgyvendinimą, Gimnazijos veiklos rezultatus; už gerą ir veiksmingą vaiko minimalios priežiūros priemonių įgyvendinimą.

32. Direktoriui nesant Gimnazijoje (sergant, išvykus į komandiruotę, atostogų metu), jo funkcijas atlieka Direktoriaus pavaduotojas ugdymui, o jam nesant – kitas teisės aktų nustatyta tvarka paskirtas asmuo.

33. Gimnazijos mokytojų metodinei veiklai organizuoti sudaromos mokytojų metodinės grupės ir Metodinė taryba.

34. Metodinės grupės nariai yra vieno ar kelių mokomųjų dalykų mokytojai. Metodinės grupės planuoja ugdymo turinį: aptaria mokinių mokymosi poreikius ir susitaria dėl mokomųjų dalykų, dalykų modulių, pasirenkamųjų dalykų galimos pasiūlos; atrenka, integruoja ir derina dalykų mokymo turinį; susitaria dėl mokomųjų dalykų planų rengimo principų ir tvarkos; parenka vadovėlius ir mokymo priemones, aptaria jų naudojimą; įvertina ugdymo procese mokinių sukauptą patyrimą; susitaria dėl mokinių pasiekimų ir pažangos vertinimo būdų. Metodinės grupės konsultuojasi tarpusavyje ir su švietimo pagalbos specialistais dėl specialiųjų poreikių mokinių ugdymo bendrosiose klasėse, pedagoginių problemų sprendimo būdų ir darbo metodikos; dalyvauja nustatant mokinių pasiekimus; dalijasi gerąja patirtimi; aptaria mokinių elgesio, jų lankomumo gerinimo, mokymosi krūvių optimalumo klausimus, kvalifikacijos tobulinimo poreikius, juos derina su Gimnazijos veiklos tikslais; keičiasi informacija ir bendradarbiauja su kitų mokyklų metodinėmis grupėmis, teikia Metodinei tarybai siūlymus dėl ugdymo turinio formavimo ir ugdymo organizavimo gerinimo. Metodinei grupei vadovauja grupės narių išrinktas pirmininkas. Metodinės tarybos nariai yra metodinių grupių pirmininkai.

35. Metodinė taryba kartu su Gimnazijos vadovais nustato mokytojų metodinės veiklos prioritetus, inicijuoja pedagogikos naujovių diegimą, koordinuoja metodinių grupių veiklą, telkia mokytojus ugdymo dermei, tęstinumui ir kokybės užtikrinimui. Inicijuoja gerosios pedagoginės patirties sklaidą, kiekvieno pedagogo metinės veiklos įsivertinimą. Teikia metodinę pagalbą jauniems ir naujiems mokytojams. Prireikus vertina mokytojų metodinius darbus ir praktinę veiklą, nustato mokytojų kvalifikacijos tobulinimo prioritetus. Teikia metodinėms grupėms siūlymus dėl veiklos tobulinimo, Direktoriui – dėl turinio formavimo ir ugdymo organizavimo gerinimo. Metodinei tarybai vadovauja Metodinės tarybos narių išrinktas pirmininkas. Metodinės tarybos veiklą koordinuoja Direktoriaus pavaduotojas ugdymui.

36. Ugdymo turinio formavimo ir ugdymo proceso organizavimo klausimais Direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus, posėdžius.

37. Visuotinis Gimnazijos mokinių tėvų (globėjų, rūpintojų) susirinkimas gali būti šaukiamas Direktoriaus iniciatyva arba klasių mokinių tėvų tarybų atstovų reikalavimu ypač svarbiais Gimnazijos veiklos organizavimo klausimais.

**V. GIMNAZIJOS SAVIVALDA**

38. Gimnazijos savivalda grindžiama švietimo tikslais, Gimnazijoje vykdomomis švietimo programomis ir Gimnazijos tradicijomis.

39. Gimnazijos taryba yra aukščiausioji Gimnazijos savivaldos institucija, sudaryta iš mokinių, mokytojų, tėvų (globėjų, rūpintojų) ir vietos bendruomenės atstovų. Mokinių, mokytojų ir tėvų (globėjų, rūpintojų) atstovai į Gimnazijos tarybą yra renkami Nuostatuose nustatyta tvarka. Už savo veiklą Gimnazijos taryba atsiskaito ją rinkusiems Gimnazijos bendruomenės nariams.

40. Gimnazijos taryba:

40.1. renkama vadovaujantis Nuostatuose patvirtinta rinkimų procedūra, laikantis demokratinių rinkimų principų – procedūros aiškumo ir skaidrumo, visuotinumo, konkurencijos, periodiškumo (dvejiems metams), kurios metu gali būti pakeičiami mokinių atstovai, baigę Gimnaziją, ar tėvai, kurių vaikai nebesimoko Gimnazijoje;

40.2. mokiniai, tėvai (globėjai, rūpintojai), ~~ir~~ mokytojai **ir vietos bendruomenės atstovas.** ~~atstovauja lygiomis dalimis:~~ Gimnazijos tarybos sudėtyje 15 asmenų (5 mokiniai, 5 mokytojai, ~~5~~**4** tėvai (globėjai, rūpintojai) **ir 1 vietos bendruomenės atstovas**.

40.3. mokinius į Gimnazijos tarybą iš I–IV Gimnazijos klasių renka mokinių susirinkimas slaptu balsavimu, balsų dauguma iš klasių deleguotų mokinių;

40.4. mokytojai renkami Mokytojų tarybos posėdyje slaptu balsavimu, balsų dauguma;

40.5. tėvus (globėjus, rūpintojus), nedirbančius gimnazijoje, renka klasių tėvų komitetų susirinkimas iš klasių deleguotų tėvų slaptu balsavimu, balsų dauguma;

**40.6. vietos bendruomenės atstovą deleguoja miesto seniūnija;**

40.~~6~~.**7**. Gimnazijos tarybos pirmininką atviru balsavimu balsų dauguma renka Gimnazijos tarybos nariai. Gimnazijos tarybos nariu negali būti tos pačios švietimo įstaigos vadovas, valstybės politikai, politinio (asmeninio) pasitikėjimo valstybės tarnautojai;

40.~~7~~.**8.** Gimnazijos tarybos pirmininkas, pavaduotojas ir sekretorius išrenkami pirmame Gimnazijos tarybos posėdyje, slaptu balsavimu. Pirmą Gimnazijos tarybos posėdį šaukia Direktorius, kitus – Gimnazijos tarybos pirmininkas. Posėdis teisėtas, jei jame dalyvauja ne mažiau du trečdaliai visų jos narių. Posėdžiai vyksta ne rečiau kaip 2 kartus per metus, prireikus gali būti sušauktas neeilinis Gimnazijos tarybos posėdis;

40.~~8~~.**9**. nutarimai priimami dalyvaujančių balsų dauguma. Gimnazijos tarybos nutarimus, kurie prieštarauja Gimnazijos veiklą reglamentuojantiems dokumentams, Direktorius prašo svarstyti iš naujo.

41. Gimnazijos tarybos funkcijos:

41.1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;

41.2. pritaria Gimnazijos strateginiam planui, Gimnazijos metiniam veiklos planui, Gimnazijos ugdymo planui, Gimnazijos darbo tvarkos taisyklėms, kitiems Gimnazijos veiklą reglamentuojantiems dokumentams;

41.3. teikia siūlymus Direktoriui dėl Nuostatų pakeitimo ar papildymo, Gimnazijos vidaus struktūros tobulinimo;

41.4. svarsto Gimnazijos lėšų naudojimo klausimus;

41.5. per 15 dienų nuo Direktoriaus metų veiklos ataskaitos pateikimo, įvertinusi Direktoriaus metų veiklos ataskaitą ir Gimnazijos bendruomenės narių siūlymus, priima sprendimą dėl Direktoriaus metų veiklos įvertinimo ir pateikia jį Savivaldybės tarybai ar jos įgaliotam asmeniui;

41.6. teikia siūlymus Gimnazijos savininko teises ir pareigas įgyvendinančiai institucijai dėl Gimnazijos materialinio aprūpinimo, veiklos tobulinimo;

41.7. svarsto Gimnazijos savivaldos institucijų ar Gimnazijos bendruomenės narių iniciatyvas ir teikia siūlymus Direktoriui;

41.8. teikia siūlymus dėl Gimnazijos darbo tobulinimo, saugių mokinių ugdymo ir darbo sąlygų sudarymo;

41.9. svarsto Direktoriaus teikiamus klausimus;

41.10. inicijuoja Gimnazijos bendruomenės ir visuomenės bendradarbiavimą, jo galimybes, inicijuoja naujas bendradarbiavimo formas ir teikia siūlymus Gimnazijos vadovybei;

41.11. telkia Gimnazijos bendruomenę Gimnazijos tikslų ir uždavinių įgyvendinimui;

41.12. ugdo ir plėtoja Gimnazijos kultūrą;

41.13. analizuoja ūkinę, finansinę veiklą;

41.14. talkina formuojant Gimnazijos materialinius, finansinius ir intelektinius išteklius;

41.15. aptaria siūlymus dėl vadovėlių, mokymo priemonių užsakymo;

41.16. skiria tėvų atstovus į mokytojų atestavimo komisiją;

41.17. skiria mokytojų, tėvų (globėjų, rūpintojų) atstovus į konkurso Direktoriaus pareigoms eiti komisiją;

41.18. Mokytojų tarybos teikimu sprendžia mokinių šalinimo iš Gimnazijos klausimus;

41.19. turi teisę gauti informaciją apie visą Gimnazijos veiklą;

41.20. turi teisę sustabdyti kitų Gimnazijos savivaldos institucijų sprendimų įgyvendinimą, kol jų teisėtumą ir teisingumą ištirs kompetentingos institucijos.

42. Gimnazijos tarybos nutarimai yra teisėti, jei jie neprieštarauja teisės aktams.

43. Gimnazijos taryba už savo veiklą vieną kartą per metus atsiskaito Gimnazijos bendruomenei.

44. Mokytojų taryba – Gimnazijos savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas.

45. Mokytojų taryba sudaroma dvejų metų kadencijai iš 5 asmenų. Mokytojai renkami atviru balsavimo būdu. Kandidatus į Mokytojų tarybą siūlo mokytojai arba kandidatai pasisiūlo patys. Į Mokytojų tarybą išrenkami daugiausia balsų surinkę kandidatai.

46. Mokytojų tarybos narys gali būti renkamas ne daugiau kaip dviem kadencijoms iš eilės.

47. Mokytojų tarybai vadovauja pirmininkas, išrinktas (pasirinkto balsavimo būdu) Mokytojų tarybos posėdyje dvejų metų laikotarpiui.

48. Naujas Mokytojų tarybos narys išrenkamas nutrūkus Mokytojų tarybos nario įgaliojimams pirma laiko:

48.1. jeigu jis dėl svarbių priežasčių (darbuotojui nutraukus darbo sutartį, pareiškus norą atsistatydinti, dėl ligos ir kt.) negali eiti savo pareigų;

48.2. jeigu be pateisinamos priežasties nedalyvauja trijuose iš eilės Mokytojų tarybos posėdžiuose.

49. Mokytojų tarybos posėdžiai šaukiami ne rečiau kaip kartą per pusmetį. Posėdis teisėtas, jei jame dalyvauja ne mažiau kaip 2/3 Mokytojų tarybos narių, sprendimai priimami dalyvaujančių balsų dauguma. Jei balsai pasiskirsto po lygiai, sprendimą lemia Mokytojų tarybos pirmininko balsas.

50. Mokytojų tarybos sekretorių renka Mokytojų tarybos nariai dvejų metų laikotarpiui. Sekretorius turi balsavimo teisę. Protokolai saugomi teisės aktų nustatyta tvarka.

51. Į Mokytojų tarybos posėdžius gali būti kviečiami Direktorius, Direktoriaus pavaduotojas ugdymui, kitų Gimnazijos savivaldos institucijų atstovai, Savivaldybės administracijos, Savivaldybės tarybos atstovai, Gimnazijos bendruomenės nariai, kiti tiesiogiai su ugdymo procesu susiję asmenys.

52. Mokinių taryba – Gimnazijos savivaldos institucija, susidedanti iš rinkimais išrinktų mokinių, atstovaujanti mokinių interesams, sprendžianti mokiniams aktualius klausimus ir prisidedanti prie jaunimo politikos įgyvendinimo Gimnazijoje. Mokinių taryba yra aukščiausias Gimnazijos mokinių savivaldos organas, deleguojantis narius į Gimnazijos tarybą.

53. Mokinių taryba sudaroma dvejiems metams iš 15 Gimnazijos mokinių atstovų: 1 Gimnazijos mokinių prezidento ir 14 narių.

54. Rinkimai į Mokinių tarybą vyksta rudenį. Mokinių tarybą renka Gimnazijos I–IV klasių mokiniai. Mokinių tarybos nariai yra klasių susirinkimų deleguoti atstovai. Mokinių tarybai vadovauja mokinių prezidentas (ar Mokinių tarybos pirmininkas). Mokinių prezidentą (ar Mokinių tarybos pirmininką) renka Gimnazijos bendruomenė ( Gimnazijos I–IV klasių mokiniai, mokytojai). Mokinių taryba inicijuoja ir padeda organizuoti Gimnazijos renginius, akcijas, vykdyti prevencines programas, teikia siūlymus dėl ugdymo organizavimo, vaikų neformaliojo švietimo programų plėtros, socialinės veiklos, dalyvauja rengiant Gimnazijos veiklą reglamentuojančius dokumentus, svarsto Direktoriaus teikiamus klausimus, susitaria dėl institucijos veiklos organizavimo.

55. Mokinių taryba dirba vadovaudamasi Direktoriaus patvirtintais Mokinių tarybos nuostatais.

56. Tėvų taryba– Gimnazijos savivaldos institucija, susidedanti iš rinkimais išrinktų tėvų (globėjų, rūpintojų), atstovaujanti tėvų (globėjų, rūpintojų) interesams ir sprendžianti tėvams (globėjams, rūpintojams) aktualias problemas.

57. Tėvų tarybą sudaro po vieną kiekvienos klasės atstovą (nariu negali būti dirbantis Gimnazijoje asmuo), išrinktą atviru balsavimu balsų dauguma klasės tėvų susirinkime. Tėvų tarybos posėdžiui vadovauja pirmininkas, išrinktas atviru balsavimu Tėvų tarybos narių balsų dauguma.

58. Tėvų taryba:

58.1. teikia siūlymus ugdymo proceso organizavimo ir kitais ugdymo kokybės gerinimo klausimais;

58.2. nagrinėja tėvų ar kitų teisėtų mokinio atstovų prašymus, skundus ir teikia siūlymus, sprendžiant iškilusias problemas;

58.3. dalyvauja tėvų ar kitų teisėtų mokinio atstovų diskusijose, Gimnazijos renginiuose; 58.4. svarsto Direktoriaus ar pavaduotojų ugdymui teikiamus klausimus.

59. Gimnazijos kiekvienoje klasėje veikia klasės mokinių Tėvų taryba. Klasės mokinių Tėvų tarybą sudaro visų tos klasės mokinių tėvai (globėjai, rūpintojai). Klasės mokinių Tėvų tarybai vadovauja klasės mokinių tėvų (globėjų, rūpintojų) susirinkime išrinktas pirmininkas. Klasės mokinių Tėvų taryba padeda spręsti klasės veiklos ir mokinių auklėjimo klausimus: aptaria su klasės auklėtoju klasės mokinių lankomumo, elgesio ir pažangumo, saugumo, maitinimo, informacijos gavimo apie vaikus klausimus, padeda organizuoti klasės renginius, išvykas, kurti edukacinę aplinką, teikia siūlymus Gimnazijos tarybai ir Direktoriui.

**VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

60. Gimnazijos darbuotojus priima į darbą ir atleidžia iš darbo Direktorius Lietuvos Respublikos darbo kodekso ir kitų teisės aktų, reglamentuojančių darbo santykius, nustatyta tvarka.

61. Gimnazijos darbuotojams už darbą mokama Lietuvos Respublikos įstatymų ir kitų teisės aktų, reglamentuojančių darbo apmokėjimą, nustatyta tvarka.

62. Direktoriaus pavaduotojas ugdymui, mokytojai ir pagalbos mokiniui specialistai atestuojami ir kvalifikaciją tobulina Ministro nustatyta tvarka.

63. Direktoriaus, jo pavaduotojo ugdymui, veiklos vertinimas atliekamas Ministro nustatyta tvarka.

**VII. GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS**

**VEIKLOS KONTROLĖ IR GIMNAZIJOS VEIKLOS PRIEŽIŪRA**

64. Gimnazija valdo, naudojasi ir disponuoja Savivaldybės patikėjimo teise perduotą Savivaldybės turtą: Savivaldybės pastatus, inventorių, transportą bei mokymo priemones – Lietuvos Respublikos ir kitų teisės aktų bei Savivaldybės tarybos nustatyta tvarka.

65. Gimnazijos lėšos:

65.1. valstybės biudžeto specialiųjų tikslinių dotacijų Savivaldybės biudžetui skirtos lėšos ir Savivaldybės biudžeto lėšos, skirtos pagal patvirtintas sąmatas;

65.2. pajamos už teikiamas paslaugas;

65.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

65.4. kitos teisėtu būdu įgytos lėšos.

66. Gimnazijos buhalterinę apskaitą organizuoja ir finansinę atskaitomybę tvarko Skuodo rajono biudžetinių įstaigų buhalterinės apskaitos tvarkymo centras teisės aktų nustatyta tvarka.

67. Gimnazijos finansinę veiklą kontroliuoja Savivaldybės kontrolės ir audito tarnyba, Savivaldybės administracijos Centralizuota vidaus audito tarnyba Lietuvos Respublikos teisės aktų nustatyta tvarka.

68. Gimnazijos veiklos priežiūrą atlieka Savivaldybės meras, prireikus pasitelkdamas išorinius vertintojus. Valstybinę veiklos priežiūrą atlieka Švietimo, mokslo ir sporto ministerija.

**VIII. BAIGIAMOSIOS NUOSTATOS**

69. Pranešimai, kuriuos pagal šiuos Nuostatus ar Lietuvos Respublikos teisės aktus reikia paskelbti viešai, skelbiami Gimnazijos interneto svetainėje www.zadeikis.lt, prireikus – teisės aktų nustatyta tvarka Savivaldybės interneto svetainėje.

70. Gimnazija skelbia reikalingus viešai paskelbti pranešimus ir informaciją apie Gimnazijos veiklą vadovaudamasi Lietuvos Respublikos teisės aktų nustatyta tvarka Gimnazijos interneto svetainėje, respublikiniuose dienraščiuose, vietinėje spaudoje ir kituose informacijos šaltiniuose.

71. Pranešimai apie Gimnazijos likvidavimą, reorganizavimą, vidaus struktūros pertvarką ar pertvarkymą bei kitais Lietuvos Respublikos biudžetinių įstaigų ir kituose įstatymuose numatytais atvejais įstatymų nustatyta tvarka ir terminais skelbiami viešai Gimnazijos interneto svetainėje ir (arba) pranešama visiems įstatymų numatytiems asmenims pasirašytinai ir (arba) registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

72. Nuostatus, jų pakeitimus ir papildymus tvirtina savininko teises ir pareigas įgyvendinanti institucija. Nuostatai keičiami ar papildomi savininko teises ir pareigas įgyvendinančios institucijos, Direktoriaus ar Gimnazijos tarybos iniciatyva.

73. Gimnazija reorganizuojama, likviduojama ar pertvarkoma Savivaldybės tarybos sprendimu, teisės aktų nustatyta tvarka. Sprendimas dėl Gimnazijos reorganizavimo, likvidavimo, pertvarkymo, Gimnazijos grupės ar tipo pakeitimo skelbiamas vietos spaudoje, Savivaldybės ir Gimnazijos internetinėse svetainėse.

\_\_\_\_\_\_\_\_\_\_\_\_\_\_