**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. GEGUŽĖS 30 D. SPRENDIMO NR. T9-97 „DĖL 2023–2029 METŲ KLAIPĖDOS REGIONO FUNKCINĖS ZONOS STRATEGIJOS PATVIRTINIMO“ PAKEITIMO**

2025 m. lapkričio 17 d. Nr. T10-235

Skuodas

**1. Parengto sprendimo projekto tikslas ir uždaviniai.**

Šio sprendimo projekto tikslas – pakeisti 2023–2029 metų Klaipėdos regiono funkcinės zonos strategiją (toliau – Strategija), patikslinant Strategijos investicinį veiksmą Nr. 1.2.4.:

|  |  |
| --- | --- |
| **1.2.4. veiksmas galiojančioje Strategijos redakcijoje (2 priede)** | **1.2.4. veiksmas po Strategijos pakeitimo (2 priede)** |
| *1.2.4. Gamybinės ir kūrybinės bendradarbystės erdvių įrengimas* | *1.2.4. Verslumo kompetencijų ugdymo centro su bendradarbystės erdve Mosėdžio miestelyje įrengimas* |
| *Veiksmo aprašymas.*  1) Įrengti bendradarbystės erdvę – vaisių ir daržovių lofilizavimo cechą (objekto adresas: Mosėdžio g. 43, Daukšių k., Skuodo r.).  2) Įrengti bendradarbystės erdvę, skirtą tautodailininkams (objekto adresas: Mosėdžio mstl., Kęstučio g., Skuodo r.). | *Veiksmo aprašymas.*  Rekonstruoti pastatą, esantį Salantų g. 3, Mosėdžio mstl., Skuodo r., pritaikyti jį verslumo kompetencijų ugdymo centro bei bendradarbystės erdvės veikloms. |

**2. Siūlomos teisinio reguliavimo nuostatos.**

Strategija visų regiono savivaldybių tarybose buvo patvirtinta 2024 m. gegužės 30 d. (https://klaipedosregionas.lt/tarybos-veikla/regiono-pletra/teritorines-strategijos/): Klaipėdos miesto savivaldybės tarybos sprendimas Nr. T2-142, Klaipėdos rajono savivaldybės tarybos sprendimas Nr. T11-262, Kretingos rajono savivaldybės tarybos sprendimas Nr. T2-210, Neringos savivaldybės tarybos sprendimas Nr. T1-150, Palangos miesto savivaldybės tarybos sprendimas Nr. T2-157, Skuodo rajono savivaldybės tarybos sprendimas Nr. T9-97, Šilutės rajono savivaldybės tarybos sprendimas Nr. T1-407.

Strategija keičiama vadovaujantis Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašu, patvirtintu Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas), ir 2024 m. liepos 2 d. visų regiono savivaldybių merų pasirašytu susitarimu dėl 2023–2029 metų Klaipėdos regiono funkcinės zonos strategijos įgyvendinimo (toliau – Susitarimas).

Susitarimo 2.1 papunktyje nurodoma, kad: „Partneris, inicijuojantis Strategijos pakeitimą, raštu pateikia Koordinatoriui inicijuojamo pakeitimo pagrindimą ir šiuos dokumentus: Strategijos pakeitimo projektą ir jo lyginamąjį variantą. Pagal Susitarimo 1.4 papunktį, Strategijos koordinatoriumi paskirta Klaipėdos regiono plėtros tarybos administracija, kuriai Skuodo rajono savivaldybės administracija (toliau – Savivaldybė) 2025 m. spalio 22 d. pateikė raštą Nr. R2-2751 „Dėl 2023–2029 metų Klaipėdos regiono funkcinės zonos strategijos pakeitimo“. Vadovaujantis Aprašo 66.3 papunkčiu, Savivaldybės prašomas pakeitimas laikomas esminiu, t. y. planuojamų įgyvendinti Strategijos veiksmų plane išbraukiami arba įrašomi nauji investiciniai veiksmai arba keičiami ar išbraukiami neinvesticiniai veiksmai. Šiuo atveju keičiamas Strategijos investicinis veiksmas Nr. 1.2.4.

Paminėtina, kad Strategijoje ir jos prieduose atlikti ir kiti neesminiai pakeitimai, aktualizuota informacija atsižvelgiant į pakeitimus atliktus KRPPl (ištaisytos techninės klaidos, išnašose pateikta informacija pateikta pastabų skiltyje, patikslinti veiksmų įgyvendinimo ketvirčiai, siekiami rodikliai ir pan.). Strategijoje numatyti investiciniai veiksmai (projektai) įtraukti į 2022–2030 m. Klaipėdos regiono plėtros planą (toliau – KRPPl), patvirtintą Klaipėdos regiono plėtros tarybos 2023 m. kovo 10 d. sprendimu Nr. K/S-10 „Dėl 2022–2030 m. Klaipėdos regiono plėtros plano patvirtinimo“ (aktuali redakcija nuo 2025 m. spalio 9 d. (https://klaipedosregionas.lt/tarybos-veikla/regiono-pletra/regiono-petros-planas/)).

Strategijos pakeitimas suderintas su Lietuvos Respublikos vidaus reikalų ministerija pritarimas pakeitimui gautas 2025 m. spalio 31 d. raštu Nr. 1D-4810 „Dėl 2023–2029 m. Klaipėdos regiono funkcinės zonos strategijos pakeitimo projekto“ (pridedamas).

**3. Laukiami rezultatai**.

Pakeitus Strategija bus užtikrintas tinkamas Strategijos tikslo „Padidinti Klaipėdos regiono ekonominį konkurencingumą bei patrauklumą“ ir KRPPl 1 tikslo „Didinti regiono ekonominį ir turistinį patrauklumą“ bei 1.1, 1.2 uždavinių „Paskatinti aukštesnę pridėtinę vertę kuriančių ekonomikos šakų pritraukimą į regioną“, „Paskatinti pridėtinę vertę kuriančių paslaugų plėtrą turizmo sektoriuje“ įgyvendinimas.

**4. Lėšų poreikis sprendimui įgyvendinti ir jų šaltiniai.**

Strategijos įgyvendinimui numatytos lėšos nekeičiamos, bet perskirstomos tarp savivaldybės numatytų įgyvendinti veiksmų (projektų).

**5. Sprendimo projekto autorius ir (ar) autorių grupė.**

Pranešėja ir rengėja – Strateginio planavimo ir projektų valdymo skyriaus vedėja Rasa Andriekienė