**SKUODO rajono savivaldybės taryba**

**SPRENDIMAS**

**DĖL PRITARIMO PROJEKTO „VERSLUMO KOMPETENCIJŲ UGDYMO CENTRO SU BENDRADARBYSTĖS ERDVE MOSĖDŽIO MIESTELYJE ĮRENGIMAS“ RENGIMUI IR FINANSAVIMUI**

2025 m. lapkričio 17 d. Nr. T10-236

Skuodas

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 15 straipsnio 4 dalimi, Lietuvos Respublikos vidaus reikalų ministro 2023 m. balandžio 4 įsakymu Nr. 1V-188 „Dėl Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“ patvirtintomis Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairėmis, Skuodo rajono savivaldybės tarybos 2024 m. gegužės 30 d. sprendimu Nr. T9-97 „Dėl 2023–2029 metų Klaipėdos regiono funkcinės zonos strategijos patvirtinimo“ patvirtinta 2023–2029 metų Klaipėdos regiono funkcinės zonos strategija, Skuodo rajono savivaldybės taryba nusprendžia:

1. Pritarti projekto „Verslumo kompetencijų ugdymo centro su bendradarbystės erdve Mosėdžio miestelyje įrengimas“ rengimui.

2. Finansuoti 15 proc. visų tinkamų finansuoti projekto „Verslumo kompetencijų ugdymo centro su bendradarbystės erdve Mosėdžio miestelyje įrengimas“ išlaidų, taip pat išlaidas, kurių nepadengia projektui skiriamo finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Verslumo kompetencijų ugdymo centro su bendradarbystės erdve Mosėdžio miestelyje įrengimas“ susijusius dokumentus.

4. Pripažinti netekusiu galios Skuodo rajono savivaldybės tarybos 2024 m. gruodžio 19 d. sprendimą Nr. T9-242 „Dėl pritarimo projekto „Bendradarbystės erdvės Mosėdžio miestelyje įkūrimas“ rengimui ir finansavimui“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (0 440) 45 559