**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO RAJONO VERSLO IR PRAMONĖS ZONŲ PRITAIKYMAS INVESTICIJOMS MOSĖDŽIO MIESTELYJE“ RENGIMUI IR FINANSAVIMUI**

2025 m. lapkričio 17 d. Nr. T10-237

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti 2025 m. rugpjūčio 28 d. Skuodo rajono savivaldybės tarybos sprendime Nr. T9-173 „Dėl pritarimo projekto „Sklypo Mosėdžio miestelio Liepų g. infrastruktūros sutvarkymas ir gamybinio pastato statyba“ rengimui ir finansavimui“ numatyto projekto pavadinimą. Projektas „Sklypo Mosėdžio miestelio Liepų g. infrastruktūros sutvarkymas ir gamybinio pastato statyba“ suplanuotas 2023–2029 metų Klaipėdos regiono funkcinės zonos strategijos 1.2.2 veiksmui „Skuodo rajono verslo ir pramonės zonų kūrimas ir modernizavimas“ įgyvendinti, taip pat įtrauktas į 2022–2030 m. Klaipėdos regiono plėtros plano (toliau – KRPP) pažangos priemonės „Įgyvendinti Klaipėdos regiono funkcinės zonos strategiją“ projektų sąrašą. Vidaus reiklų ministerija (toliau – VRM), derindama KRPP keitimą (2025 m. rugsėjo mėn.), nepritarė projekto „Sklypo Mosėdžio miestelio Liepų g. infrastruktūros sutvarkymas ir gamybinio pastato statyba“ pavadinimui, motyvuodama tuo, kad minėtas projektas suplanuotas įgyvendinti Klaipėdos regiono funkcinės zonos strategijos 1.2.2 veiksmą „Skuodo rajono verslo ir pramonės zonų kūrimas ir modernizavimas“, todėl projekto pavadinimas neatitinka Klaipėdos regiono funkcinės zonos strategijos 1.2.2 veiksmo tikslo bei veiklos aprašyme pateiktos informacijos. Todėl parengtas Tarybos sprendimo projektas„Dėl pritarimo projekto „Skuodo rajono verslo ir pramonės zonų pritaikymas investicijoms Mosėdžio miestelyje“ rengimui ir finansavimui“. Projekto pavadinimas suderintas su VRM ir įtrauktas į KRPP projektų sąrašą, atliekant KRPP keitimą, patvirtintą Klaipėdos regiono plėtros tarybos 2025 m. spalio 9 d. sprendimu Nr. K/S-14. Kita projekto informacija (veiklos, planuojamas biudžetas, finansavimo intensyvumas) nesikeičia.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis viena savivaldybės funkcijų yra sąlygų verslo ir turizmo plėtrai sudarymas ir šios veiklos skatinimas, prie kurios įgyvendinimo prisideda rengiamas projektas. Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas (įgaliojimas Savivaldybės administracijai) rengti ir finansuoti minėtą projektą Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių nuostatomis.

**3.** **Laukiami rezultatai.**

Priėmus sprendimą bus sudarytos tinkamos sąlygos 2023–2029 metų Klaipėdos regiono funkcinės zonos strategijos veiksmams bei KRPP projektams įgyvendinti.

**4.** **Lėšų poreikis sprendimui įgyvendinti ir jų šaltiniai.**

Sprendimo projektui įgyvendinti lėšos nereikalingos. Planuotas projekto biudžetas bei finansavimo intensyvumas (bendra projekto vertė 2 100 000 Eur, ES lėšos 85 proc., savivaldybės biudžeto lėšos – 15 proc.) nesikeičia.

**5. Sprendimo projekto autorius ir (ar) autorių grupė.**

Rengėja ir pranešėja – Strateginio planavimo ir projektų valdymo skyriaus vedėja Rasa Andriekienė.