**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VIETINĖS RINKLIAVOS UŽ LEIDIMO ORGANIZUOTI KOMERCINIUS RENGINIUS SAVIVALDYBEI PRIKLAUSANČIOSE AR SAVIVALDYBĖS VALDYTOJO TEISE VALDOMOSE VIEŠOJO NAUDOJIMO TERITORIJOSE, VIETINĖS REIKŠMĖS KELIUOSE IR GATVĖSE, ATITVERTI JUOS AR JŲ DALĮ ARBA APRIBOTI EISMĄ JUOSE IŠDAVIMĄ NUOSTATŲ PATVIRTINIMO**

2025 m. lapkričio 19 d. Nr. T10- 240

Skuodas

**1. Parengto sprendimo projekto tikslas ir uždaviniai.**

Parengto sprendimo projekto tikslas – patvirtinti Vietinės rinkliavos už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimo nuostatus (toliau – Nuostatai), kurie būtų aiškesni bei atlieptų Skuodo rajono savivaldybės kontrolės ir audito tarnybos 2024 m. vasario 5 d. audito ataskaitoje Nr. KADV3-1 „Vietinių rinkliavų nustatymas ir surinkimas Skuodo rajono savivaldybėje“ pateiktas rekomendacijas: papildytos naujos aktualios nuostatos bei panaikintos nebeaktualios, numatyta vietinės rinkliavos grąžinimo tvarka bei nustatyti sumokėtos vietinės rinkliavos arba jos dalies grąžinimo atvejai.

Šiuo metu galioja nuostatai, patvirtinti Skuodo rajono savivaldybės tarybos 2021 m. kovo 25 d. sprendimu Nr. T9-33 „Dėl Vietinės rinkliavos už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo“. Dėl naujo sprendimo projekto įgyvendinimo, šis Savivaldybės tarybos sprendimas pripažįstamas netekusiu galios.

**2. Siūlomos teisinio reguliavimo nuostatos.**

Lietuvos Respublikos rinkliavų įstatymo 11 straipsnio 1 dalies 4 punktas numato galimybę savivaldybėms patvirtinti vietinės rinkliavos mokestį už leidimo organizuoti komercinius renginius savivaldybei priklausančiose ar savivaldybės valdytojo teise valdomose viešojo naudojimo teritorijose, vietinės reikšmės keliuose ir gatvėse, atitverti juos ar jų dalį arba apriboti eismą juose išdavimą.

**3. Laukiami rezultatai.**

Priėmus Lietuvos Respublikos 2025 m. birželio 30 d. rinkliavų įstatymo Nr. VIII-1725 11 straipsnio pakeitimo įstatymą Nr. XV-388, būtina pakoreguoti Nuostatų pakeitimus, kad jie atitiktų naujo įstatymo nuostatas. Priėmus sprendimą, bus nustatyta detalesnė ir aiškesnė vietinės rinkliavos už leidimo komercinių renginių organizavimo Skuodo rajono savivaldybės viešosiose vietose išdavimą tvarka.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.