**SKUODO rajono savivaldybės taryba**

**SPRENDIMAS**

**DĖL NEKILNOJAMOJO TURTO MOKESČIO 2026 METŲ TARIFŲ NUSTATYMO**

2025 m. lapkričio d. Nr. T10

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos nekilnojamojo turto mokesčio įstatymo 6 straipsnio 1 ir 2 dalimis, Lietuvos Respublikos nekilnojamojo turto mokesčio įstatymo Nr. X-233 pakeitimo įstatymo 2 straipsnio 5 dalimi, Skuodo rajono savivaldybės taryba n u s p r e n d ž i a:

1. Nustatyti

1.1. Nekilnojamojo turto mokesčio 2026 metų tarifus:

1.1.1. fiziniams asmenims, labai mažoms irmažoms įmonėms, **kurios atitinka Lietuvos Respublikos smulkaus ir vidutinio verslo plėtros įstatymo reikalavimus,** – 0,5 procento nekilnojamojo turto mokestinės vertės;

1.1.2. ~~vidutinėms ir didelėms įmonėms~~ **kitiems juridiniams asmenims** – 1 procentą nekilnojamojo turto mokestinės vertės;

1.1.3. nekilnojamajam turtui, kuris yra apleistas ir neprižiūrimas, – ~~3~~ **5** procentus nekilnojamojo turto mokestinės vertės.

**1.2. Pagrindinio gyvenamojo būsto mokestinės vertės neapmokestinamąjį dydį – 450 000 eurų, atsižvelgus į nekilnojamojo turto mokestinę vertę.**

**1.3. Pagrindinio gyvenamojo būsto mokestinės vertės daliai, viršijančiai neapmokestinamąjį dydį, – 0,1 procento pagrindinio gyvenamojo būsto mokestinės vertės.**

**2. Nustatyti, kad šis sprendimas įsigalioja 2026 m. sausio 1 d.**

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Nijolė Mackevičienė, tel. (0 440) 45 554