**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL LEIDIMO KEISTI PASKIRTĮ IR NAUDOJIMO BŪDĄ ŽEMĖS SKLYPUI (KADASTRINIS NR. 7534/0005:60), ESANČIAM SKUODO RAJONO YLAKIŲ SENIŪNIJOS RAUDONIŲ KAIME**

2025 m. lapkričio 19 d. Nr. T10-245

Skuodas

**1. Parengto sprendimo projekto tikslas ir uždaviniai.**

Sprendimo tikslas – pakeisti 0,7608 ha ploto valstybinio žemės ūkio paskirties sklypo (kadastrinis Nr. 7534/0005:60, unikalus Nr. 4400-6647-1669), esančio Skuodo rajono Ylakių seniūnijos Raudonių kaime, naudojimo paskirtį iš žemės ūkio paskirties į kitos paskirties žemė, naudojimo būdą iš kiti žemės ūkio paskirties žemės sklypai į pramonės ir sandėliavimo objektų teritorijos.

**2. Siūlomos teisinio reguliavimo nuostatos.**

Skuodo rajono savivaldybės tarybos 2009 m. lapkričio 26 d. sprendimu Nr. T9-217 „Dėl Skuodo rajono teritorijos bendrojo plano tvirtinimo“ patvirtintas Skuodo rajono teritorijos bendrasis planas (toliau – BP). Bendrojo plano aiškinamojo rašto Žemės naudojimo paskirties pakeitimo sprendinių 6.8.1 papunktyje nurodyta, kad Skuodo rajono bendrojo plano sprendiniai yra apibendrinamojo pobūdžio, nurodantys teritorijos funkcijų plėtros galimybes tam tikrose vietovėse (gyvenamajai statybai, pramonei ir kt.). Todėl teritorijos zonavimo ribos laikytinos kaip apibendrintos. Kiekvienu konkrečiu atveju jos gali būti nagrinėjamos ir tikslinamos detaliaisiais planais (toliau – DP). Taryba atskiru sprendimu gali leisti keisti žemės ūkio žemės paskirtį į kitą nepabloginant gretimybių būklės, kai to nebuvo numatyta bendrajame plane, jeigu planuojama teritorija neviršija 2 ha ir nepatenka į gamtinių, kultūros paveldo vertybių teritorijas ir jų apsaugos zonas, o taip pat laikantis LR teritorijų planavimo įstatymo 26 str. 3 ir 4 dalių nuostatų, kad DP sprendiniai turi neprieštarauti BP sprendiniams. Tuo atveju, jei DP numatomi sprendiniai neatitinka rajono BP sprendinių, planavimo organizatoriaus pageidavimu rengiami kartu su BP sprendinių pakeitimais laikantis galiojančių rajono savivaldybės teritorijos BP rengimo procedūrų.

**3. Laukiami rezultatai**.

Sprendimo projektas parengtas atsižvelgiant į Lietuvos Respublikos vietos savivaldos įstatymo 15 straipsnio 2 dalies 24 punktą, Skuodo rajono savivaldybės tarybos 2009 m. lapkričio 26 d. sprendimu Nr. T9-217 „Dėl Skuodo rajono teritorijos bendrojo plano tvirtinimo“ patvirtintą Skuodo rajono bendrąjį planą ir jo sprendinius, Skuodo rajono savivaldybės tarybos 2024 m. sausio 25 d. sprendimą Nr. T9-5 „Dėl pritarimo projekto „Didelių gabaritų atliekų surinkimo aikštelės įrengimas Skuodo rajono savivaldybės Raudonių kaimo teritorijoje“ rengimui ir finansavimui“ bei Nacionalinės žemės tarnybos prie Aplinkos ministerijos Klaipėdos apygardos žemės tvarkymo ir administravimo skyriaus 2025 m. lapkričio 3 d. prašymą Nr. 1SD-123746-(15.4.48 Mr.) „Dėl žemės sklypo paskirties keitimo“, kuriuo prašoma pakeisti 0,7608 ha valstybinio žemės ūkio paskirties sklypo, esančio Skuodo rajono Ylakių seniūnijos Raudonių kaime, naudojimo paskirtį ir būdą. Sprendimu leidus pakeisti sklypo paskirtį ir naudojimo būdą, Skuodo rajono savivaldybės mero potvarkiu bus keičiama sklypo, 0,7608 ha ploto, paskirtis iš žemės ūkio paskirties į kitos paskirties, naudojimo būdas iš kiti žemės ūkio paskirties žemės sklypai į pramonės ir sandėliavimo objektų teritorijos. Pakeitus šio sklypo naudojimo paskirtį ir būdą, bus galima toliau vykdyti darbus, susijusius su didelių gabaritų atliekų surinkimo aikštelės įrengimu ir jos eksploatavimu. Aikštelė bus įrengiama pagal aplinkosaugos ir sanitarinius reikalavimus (pvz., su kieta danga, tvora, apželdinimu, triukšmo ir kvapų ribojimu), ji nepablogina gretimų sklypų naudojimo sąlygų. Kai gyventojai turi artimą, patogią vietą legaliai priduoti stambias atliekas (baldus, buitinę techniką, statybines liekanas), jie rečiau išmeta jas į miškus ar pakeles. Aikštelė gali tapti švietimo pavyzdžiu – skatina žmones rūšiuoti ir atsakingai tvarkyti atliekas. Tai stiprina bendruomenės atsakomybės jausmą ir gerina vietos gyventojų gyvenimo kokybę.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Rita Kaupienė.