**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. lapkričio 20 d. Nr. T10-246

Skuodas

**1. Parengto sprendimo projekto tikslas ir uždaviniai.**

Atsižvelgiant į patikslintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Lietuvos Respublikos socialinės apsaugos ir darbo ministro 2025 m. lapkričio 10 d. įsakymu Nr. A1-628 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų III ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai socialinei paramai mokiniams skirta 45 Eur, šios lėšos skirtos Skuodo Bartuvos progimnazijai.

Lietuvos Respublikos socialinės apsaugos ir darbo ministro 2025 m. lapkričio 10 d. įsakymu Nr. A1-629 „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms 2025 metų III ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Skuodo rajono savivaldybės administracijai skirta 1 459 Eur.

Lietuvos Respublikos vidaus reikalų ministro 2025 m. lapkričio 12 d. įsakymu Nr. 1V-796 „Dėl Lietuvos Respublikos vidaus reikalų ministro 2025 m. sausio 2 d. įsakymo Nr. 1V-6 „Dėl Lietuvos Respublikos vidaus reikalų ministerijos kuruojamoms valstybinėms (valstybės perduotoms savivaldybėms) funkcijoms atlikti skiriamų Lietuvos Respublikos 2025 metų valstybės biudžeto specialiųjų tikslinių dotacijų savivaldybių biudžetams paskirstymo patvirtinimo“ pakeitimo“ Skuodo rajono savivaldybei papildomai skirta 13 300 Eur.

Lietuvos Respublikos socialinės apsaugos ir darbo ministro 2025 m. lapkričio 17 d. įsakymu Nr. A1-654 „Dėl Lietuvos Respublikos socialinės apsaugos ir darbo ministro 2024 m. gruodžio 27 d. įsakymo Nr. A1-943 „Dėl Lietuvos Respublikos valstybės biudžeto dotacijų, skirtų socialinėms paslaugoms finansuoti, savivaldybių biudžetams 2025 metais paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijų patvirtinimo“ pakeitimo“ Skuodo rajono savivaldybės administracijai socialinės globos teikimui asmenims su sunkia negalia užtikrinti papildomai skirta 90 000 Eur. Šios lėšos paskirstomos Administracijai socialinės globos paslaugoms pirkti iš socialinės globos įstaigų ir Skuodo socialinių paslaugų šeimai centrui socialinės globos paslaugoms asmenims su sunkia negalia teikti. Paskirstymas pridedamas.

Skuodo socialinių paslaugų šeimai centras planuoja surinkti daugiau pajamų už teikiamas paslaugas ~~18 000~~ **22 000** Eur.

**Skuodo rajono savivaldybės administracija įgyvendina Klaipėdos regiono plėtros plano socialinės srities projektą „Apsaugoto būsto įsigijimas Skuodo rajono savivaldybėje“. Planuojama gauti 86 000 Eur avansą ir nupirkti vieną butą.**

Iš nepaskirstytų lėšų rezervo (sąmata S00.271) paskirstoma 13 444 Eur, iš jų:

1. Skuodo Pranciškaus Žadeikio gimnazijai – 11 964 Eur tautiniams rūbams įsigyti.

2. Skuodo rajono savivaldybės kūno kultūros ir sporto centrui – 1 480 Eur sporto bazėms remontuoti.

Nepaskirstytų lėšų rezervo likutis sąmatoje Nr. S00.271 – 8 036 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas ~~122 804~~ **212 804** Eur.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.